CELEX: 21986A0517(01)
Language: mt
Date: 1960-04-28 00:00:00
Title: Ftehim dwar l-importazzjoni temporanja, ħielsa mid-dazju, ta' apparat mediku, tal-kirurġija u tal-laboratorju għall-użu permezz ta' self b'xejn fl-isptarijiet u istituzzjonijiet oħra mediċi għall-iskop tad-dijanjosi jew trattament

Avviż Legali Importanti

|

21986A0517(01)

Official Journal L 131 , 17/05/1986 P. 0048 - 0049 Finnish special edition: Chapter 2 Volume 4 P. 0117  Swedish special edition: Chapter 2 Volume 4 P. 0117  UNTS 1960 VOL 376 P. 111 UN-01/10/1960-5377

		Ftehimdwar l-importazzjoni temporanja, ħielsa mid-dazju, ta' apparat mediku, tal-kirurġija u tal-laboratorju għall-użu permezz ta' self b'xejn fl-isptarijiet u istituzzjonijiet oħra mediċi għall-iskop tad-dijanjosi jew trattamentIL-GVERNIJIET FIRMATARJI TAL-PREŻENTI, li huma membri tal-Kunsill ta' l-Ewropa,IKKONSIDERAW li Stat jista' f'ċirkustanzi eċċezzjonali f'daqqa waħda jsib ruħu li ma jkollux ħażniet suffiċjenti ta' apparat mediku, tal-kirurġija u tal-laboratorju biex jissodisfa l-iktar ħtiġijiet urġenti tal-popolazzjoni;IKKONSIDERAW li huwa mixtieq li jiġi faċilitat il-qsim tal-fruntieri għall-apparat mediku, tal-kirurġija u tal-laboratorju li Stat Membru wieħed jista' jagħmel disponibbli lill-ieħor;IKKONSIDERAW, inoltrè, li l-għan tal-Kunsill ta' l-Ewropa huwa li jikseb unità akbar bejn il-membri tiegħu u jiffaċilita l-progress ekonomiku u soċjali tagħħom b'diversi mezzi inklużi l-konklużjoni tal-ftehim Ewropej;IRRIKONOXXEW li mod pratiku biex jilħqu dak l-għan għandu jkun l-konklużjoni tal-ftehim li jipprovdi passaġġ b'xejn tal-apparat mediku, tal-kirurġija u tal-laboratorju b'self,FTEHMU kif ġej:Artikolu 11. Il-Partijiet Kontraenti għandhom, dejjem jekk għandhom ħażniet suffiċjenti għall-bżonnijet tagħhom, jagħmlu apparat mediku, tal-kirurġija u tal-laboratorju disponibbli għal self b'xejn lil dawk il-Partijiet Kontraenti li jistgħu, f'ċirkostanzi eċċezzjonali, jkollhom bżonn urġenti tiegħu; it-tali apparat għandu, fuq talba, jintbagħat lill-Parti konċernata u susssegwentement għandu jkun ritornat.2. Kull Parti Kontraenti li tibbenefika taħt it-termini tal-paragrafu preċedenti għandha tagħti l-faċilitajiet kollha possibli għall-importazzjoni fuq bażi temporanja tal-apparat misluf.Artikolu 21. Il-perjodu ta' importazzjoni temporanja m'għandhux jeċċedi s-sitt xhur fl-ewwel istanza iżda jista bi ftehim mal-pajjiż li jesporta, jiġi estiż għal iżjed żmien soġġett għall-istess kondizzjonijiet.2. Il-faċilitajiet hawn fuq imsemmija għandhom jingħataw biss fir-rigward tal-apparat mediku, ta' kirurġija u tal-laboratorju għall-użu fl-isptarijiet u instituzzjonijiet mediċi oħra. Huma għandhom jinkludu l-ħruġ ta' kwalunkwe liċenzji meħtieġa għall-importazzjoni temporanja tat-tali apparat u s-sospensjoni tad-dazji fuq l-importazzjoni u t-taxxi fuq l-importazzjoni (inkluż id-dazji u t-taxxi kollha li jistgħu jintalbu minħabba l-importazzjoni) ħlief għall-ħlasijiet għall-ispejjeż attwali mġarrba mill-awtoritajiet tal-pajjiż ta' l-importazzjoni temporanja.Artikolu 3Minkejja d-dispożizzjonijiet ta' l-Artikoli 1 u 2 hawn fuq imsemmija, l-awtoritajiet kompitenti ta' l-istat importatur jistgħu jieħdu dawk il-miżuri li jistgħu ikunu meħtieġa jew biex jassiguraw l-esportazzjoni mill-ġdid ta' dak l-apparat importat fuq bażi temporanja, la darba ċ-ċirkostanzi eċċezzjonali ma jkunx għadhom jeżistu jew it-terminu msemmi fil-paragrafu 1 ta' l-Artikolu 2 hawn fuq imsemmi jkun skada, liema minnhom iseħħ l-ewwel, jew biex jassigura ħlas ta' kwalunkwe dazji tal-importazzjoni u taxxi tal-importazzjoni li jsiru pagabbli fil-każ ta' kwalunkwe nuqqas ta' esportazzjoni mill-ġdid tal-apparat.Artikolu 4Id-dispożizzjonijiet ta' dan il-Ftehim m'għandhomx jippreġudikaw dispożizzjonijiet aktar favorevoli għall-importazzjoni temporanja tal-apparat msemmi fl-Artikolu 1, kontenuti fil-liġijiet jew ir-regolamenti ta' kwalunkwe Parti Kontraenti jew fi kwalukwe Konvenzjoni, Trattat jew Ftehim fis-seħħ bejn tnejn jew iżjed mill-Partijiet Kontraenti għall-Ftehim preżenti.Artikolu 51. Dan il-Ftehim għandu jkun miftuħ għall-firem tal-membri tal-Kunsill ta' l-Ewropa, li jistgħu isiru Partijiet għalih billi:(a) jiffirmaw mingħajr riżerva fir-rigward tar-ratifikazzjoni; jew(b) jiffirmaw b'riżerva fir-rigward tar-ratifikazzjoni, segwit bir-ratifikazzjoni.2. L-istrumenti tar-ratifikazzjoni għandhom ikunu depożitati mas-Segretarju-Ġenerali tal-Kunsill ta' l-Ewropa.Artikolu 61. Dan il-Ftehim għandu jidħol fis-seħħ tlett xhur wara d-data li fiha tlett membri tal-Kunsill ikunu, skond l-Artikolu 5, iffirmaw il-Ftehim mingħajr riżerva fir-rigward tar-ratifikazzjoni jew irratifikawh.2. Fil-każ ta' kwalunkwe membru tal-Kunsill li sussegwentament jiffirma l-Ftehim mingħajr riżerva fir-rigward tar-ratifikazzjoni jew li jkun irratifikah, il-Ftehim għandu jidħol fis-seħħ tlett xhur wara d-data tat-tali firma jew tad-depożitu ta' l-istrument tar-ratifikazzzjoni.Artikolu 7Il-Kumita tal-Ministri tal-Kunsill ta' l-Ewropa jista' jistieden kwalunkwe Stat li mhux Membru biex jaderixxi għal dan il-Ftehim. Tali adeżjoni għandha tidħol fis-seħħ tlett xhur wara d-data li fiha l-istrument ta' l-adeżjoni jkun ġie depożitat mas-Segretarju-Ġenerali tal-Kunsill ta' l-Ewropa.Artikolu 8Is-Segretarju-Ġenerali tal-Kunsill ta' l-Ewropa għandu jinnotifika lill-membri tal-Kunsill u ta' l-Istati li se jingħaqdu:(a) dwar id-data tad-dħul fis-seħħ ta' dan il-Ftehim u l-ismijiet ta' kwalunkwe membri li iffirmaw mingħajr riżerva fir-rigward tar-ratifikazzjoni jew dawk li irratifikawh;(b) dwar id-depożitu ta' kwalunkwe strument ta' adeżjoni skond l-Artikolu 7.Artikolu 91. Dan il-Ftehim għandu jibqa' fis-seħħ indefinitament.2. Kwalunkwe Parti Kontratanti tista' tirtira mill-Ftehim billi tagħti sena notifika f'dan ir-rigward lis-Segretarju-Ġenerali tal-Kunsill ta' l-Ewropa.B'xhieda ta' dan, is-sotto firmati, kif debitament awtorizzati, iffirmaw dan il-Ftehim.Magħmul fi Strasbourg, fit-28 ġurnata ta' April 1960 bl-Ingliż u bil-Franċiż, iż-żewġ testijiet huma ugwalment awtoritattivi, f'kopja waħda li għandha tibqa’ depożitata fl-arkivji tal-Kunsill ta' l-Ewropa. Is-Segretarju-Ġenerali għandu jibgħat kopji ċertifikati lil kull wieħed mill-Gvernijiet msieħba u li se jingħaqdu.--------------------------------------------------